Document ID: /roh_data/filtered/fineweb-2-filterrobots_roh.jsonl.gz/62664

Il suentermezdi è la A13 stada serrada tranter Giuvaulta e Panaduz pervi d'in accident. Gia da mezdi aveva la polizia stuì serrar durant passa in'ura l'autostrada en la Rofla pervi d'in accident. En direcziun Cuira avevi perquai dà ina colonna d'autos.
Il traffic dal Tessin vers nord ha er influenzà questa sonda la situaziun sin l'autostrada A13 tras il Grischun. En la Tumleastga stagnava il traffic en direcziun Cuira dapi circa mezdi.
Pli lungas colonnas spetgavan automobilistas ed automobilists avant il tunnel dal Gottard. Baud il suentermezdi avevan las colonnas en direcziun nord ina lunghezza da 8 kilometers, quai munta in temp da spetga da passa in'ura e mesa. Ed er vers il Tessin stevan ils autos airi, quai sin ina lunghezza da 3 kilometers.